pythainlp/thai-wiki-dataset-v4 huggingface dataset:
พ่อบ้านใจกล้าสตอรี่

พ่อบ้านใจกล้าสตอรี เป็นละครซีรีส์แนวโรแมนติก-คอมเมดี้อารมณ์ดี ที่ผลิตโดยบริษัท เดอะ พิพัล ทรี จำกัด (The Pipal Tree) บทโทรทัศน์โดย MK, BossKuno, Meang , อารทรา พี. และ ปรัชญ์ เนียมศรี กำกับการแสดงโดย นฤบดี เวชกรรม โดยนำมาทำเป็นละครชุด ออกอากาศทุกวันเสาร์ เวลา 10.15 - 11.15 น. เริ่มตอนแรกวันที่ 22 เมษายน พ.ศ. 2560 – 4 พฤศจิกายน พ.ศ. 2560 นำแสดงโดย สหรัถ สังคปรีชา และ เจนนิเฟอร์ คิ้ม
เนื้อเรื่อง.
"จงใช้โอกาส ตอนที่มีอากาศ" - เมื่อพ่อบ้านเริ่มใจกล้า แม่บ้านก็ขอท้าว่ากล้าให้สุด! แล้วจงมาหยุด อยู่ที่เมีย !!
ขิม (เจนนิเฟอร์ คิ้ม) หญิงผู้โชคดีเพราะสามี มี “3 สิ่ง” ที่ผู้หญิงทุกคนปรารถนา คือ หล่อ รวย และนิสัยดีอย่าง ซัน (สหรัถ สังคปรีชา) พ่อบ้านสุดเรียบร้อยไม่เคยออกนอกลู่นอกทาง แม้เพื่อนๆ อย่าง หมอเทพ (เบญจพล เชยอรุณ) พ่อหม้ายจอมเจ้าชู้ วิน (ธนกฤต พานิชวิทย์) โปรดิวเซอร์ตกอับว่าที่น้องเขยซัน และ ตาร์(ณฉัตร จันทพันธ์) ช่างภาพจอมกะล่อน จะพยายามลากซันลงข้างทาง แต่เขาก็ไม่เคยหวั่นไหว
จนกระทั่งวันครบรอบแต่งงาน 16 ปี เรื่องไม่คาดคิดก็เกิดขึ้น!! เมื่อซันหมดสติแล้วตื่นขึ้นมาพบว่าตัวเองเป็นโรคคลื่นไฟฟ้าหัวใจอ่อนแรง!! หมอเทพแนะนำให้เขา ดูแลร่างกาย จิตใจและใช้ชีวิตใหม่ให้เต็มที่ ดั่งวลีที่ว่า “จงใช้โอกาส ตอนที่มีอากาศ” ซันที่เพิ่งรอดตายมาหมาดๆ เริ่มทบทวนการใช้ชีวิตตัวเองใหม่...จากพ่อบ้านที่มีชีวิตเรียบง่ายซันเลยเปลี่ยนสไตล์ มาใช้ชีวิตสนุกสนาน ตื่นเต้น ตามประสาผู้ชายและเริ่มกล้าท้าทาย จนบางทีชีวิตก็แขวนอยู่บนเส้นด้ายเพราะบังอาจไปขัดใจเมีย
ส่วนขิมเมื่อรู้สึกว่าสามีเปลี่ยนไป ต่อมสัญชาตญาณเมียก็เริ่มทำงาน เมื่อความหวานเปลี่ยนเป็นความขมประแล่มๆ ซัมเมอร์ (ศกลรัตน์ วรอุไร) น้องสาวของซันพ่วงตำแหน่งแฟนของวิน และ แทนใจ (ลภัสลัล จิรเวชสุนทรกุล) น้องฝึกงานสวยแสบที่ตาร์หมายปอง เลยต้องแทคทีม ช่วยขิม จับผิดบรรดาหนุ่มๆ เมื่อ ซัน วิน เทพ ต้าร์แทคทีมกันเมื่อไหร่ ทีมขิมก็จะตามไป พร้อมทำลายล้าง ระเบิดจะลงตรงไหน คงต้องตัวใครตัวมัน
จากชีวิตคู่ที่เปรียบเสมือนแกงจืด ซันกลับเปลี่ยนชีวิตชืดๆให้กลายเป็นรสต้มยำ ขิมเลยขำไม่ออกเพราะสำลัก พอหัวใจซันเริ่มแข็งแรงขึ้น ขิมก็ต้องตื่นเต้นไม่เว้นวัน
เชิงอรรถ.
ทางเวิร์คพอยท์ร่วมกับ Thai Broadcasting Co., Ltd ได้สรรค์สร้างสติกเกอร์ไลน์ชุด Offficial Stickers LINE ของซีรีส์เรื่อง พ่อบ้านใจกล้าสตอรี ผ่านแอปพลิเคชัน ไลน์ (LINE) ให้แฟนๆได้หามาดาวน์โหลดหามาใช้งานกันได้แล้วทาง LINE STORE (ค่าบริการ Download 60 บาท)
เมโมรีส์ดูน็อตโอเพน

เมโมรีส์...ดูน็อตโอเพน  เป็นสตูดิโออัลบั้มเต็มรูปแบบอัลบั้มแรกของเดอะเชนสโมเกอส์ คู่นักดนตรีชาวอเมริกัน อัลบั้มวางจำหน่ายในวันที่ 7 เมษายน ค.ศ. 2017 โดยดิสรัปเตอร์เรเคิดส์ และโคลัมเบียเรเคิดส์ ก่อนวางจำหน่ายอัลบั้ม มีการจำหน่ายซิงเกิล "แพรีส" และ "ซัมติงจัสต์ไลก์ดิส" (ร่วมกับโคลด์เพลย์) ด้วย อัลบั้มเปิดตัวที่อันดับหนึ่งบนชาร์ต"บิลบอร์ด" 200
พระยาประชากรกิจวิจารณ์ (โอ อมาตยกุล)

มหาอำมาตย์ตรี พระยาประชากรกิจวิจารณ์ (โอ อมาตยกุล) อดีตอธิบดีกรมสุขาภิบาล และปลัดกรมโยธา กระทรวงโยธาธิการ เป็นบุตรของพระยาเพ็ชรพิไชย (เจิม อมาตยกุล)
ผลงาน.
พระยาประชากรกิจวิจารณ์ (โอ อมาตยกุล) ขณะดำรงตำแหน่งปลัดกรมโยธา กระทรวงโยธาธิการ ได้รับหน้าที่เป็นรองแม่กองจัดการก่อสร้างพระที่นั่งอนันตสมาคม กำกับดูแลงานด้านโยธาธิการ หลังการก่อสร้างแล้วเสร็จ จึงได้รับพระราชทานยศมหาอำมาตย์ตรี และได้รับพระราชทานพระมหามงกุฏลงยาในพระบาทสมเด็จพระมงกุฎเกล้าเจ้าอยู่หัว พร้อมกระดุมข้อมือทองคำมีพระบรมนามาภิไธยย่อฝังเพชร ในงานฉลองพระราชมณเฑียร วันที่ 7 มกราคม พ.ศ. 2459
เขตรักษาพันธุ์สัตว์ป่าฮาลา-บาลา

เขตรักษาพันธุ์สัตว์ป่าฮาลา-บาลา เป็นพื้นที่เขตรักษาพันธุ์สัตว์ป่าแห่งหนึ่งในประเทศไทย ในพื้นที่ภาคใต้ตอนล่างของประเทศ เป็นผืนป่าที่ประกอบไปด้วยผืนป่าสองผืน คือ ป่าฮาลา ในพื้นที่อำเภอเบตง จังหวัดยะลา และอำเภอจะแนะ จังหวัดนราธิวาส และ ป่าบาลา ในพื้นที่อำเภอแว้ง และอำเภอสุคิริน จังหวัดนราธิวาส แม้ป่าทั้งสองผืนนี้จะไม่ได้ติดเป็นป่าผืนเดียวกัน แต่ทว่าในปี พ.ศ. 2539 ได้มีการประกาศลงในราชกิจจานุเบกษาให้เป็นเขตรักษาพันธุ์สัตว์ป่าร่วมกัน
โดยคำว่า "บาลา" มาจากคำว่า "บาละห์" ที่แปลว่า "หลุด" หรือ "ปล่อย" มีที่มาจากช้างเชือกหนึ่งที่หนีเข้าป่าฝั่งอำเภอแว้ง และคำว่า "ฮาลา" หมายถึง "อพยพ" หมายถึง ผู้คนที่อพยพย้ายถิ่นฐานมาจากตัวเมืองปัตตานีในอดีต จนมาอาศัยอยู่เป็นชุมชนรอบ ๆ ชายป่า โดยป่าแห่งนี้อาจเรียกชื่อสลับกันได้ว่า บาลา-ฮาลา โดยผู้คนที่อยู่ในอำเภอแว้งจะเรียกว่า "บาลา-ฮาลา" แต่คนที่อาศัยในอำเภอเบตงจะเรียกว่า "ฮาลา-บาลา"
สภาพภูมิประเทศ.
มีพื้นที่ทั้งหมด 270,725 ไร่ ครอบคลุมพื้นที่ทิวเขาสันกาลาคีรี ต่อมาได้เพิ่มพื้นที่เป็น 391,689 ไร่ หรือ 626.70 ตารางกิโลเมตร สภาพป่าเป็นป่าดิบชื้นหรือป่าฝนเมืองร้อนที่อุดมสมบูรณ์มาก และมีความหลากหลายทางชีวภาพสูง มีความชื้นสูงตลอดทั้งปี มีลำน้ำไหลผ่าน ถือได้ว่าเป็นผืนป่าดิบชื้นที่กว้างขวางและใหญ่ที่สุดของคาบสมุทรมลายู จนได้ฉายาว่าเป็น "แอมะซอนแห่งอาเซียน"
ทรัพยากรสัตว์ป่า.
ได้รับฉายาว่า"กระทิงบนผืนป่า "แอมะซอนแห่งอาเซียน"" ทั้งยังมีพื้นที่ติดกับป่าเบลุ่มทางตอนเหนือของมาเลเซีย โดยมีสัตว์ป่าอุดมสมบูรณ์
มีการสำรวจสัตว์เลี้ยงลูกด้วยนมพบว่ามีทั้งหมด 54 ชนิดหลายชนิดเป็นสัตว์ป่าที่หายากใกล้สูญพันธุ์ เช่น กระทิง, เซียมมัง หรือชะนีดำใหญ่ ซึ่งเป็นไพรเมทจำพวกชะนีขนาดใหญ่ ที่แพร่พระจายพันธุ์ในคาบสมุทรมลายูจนถึงเกาะสุมาตรา โดยพบที่นี่เป็นเพียงแห่งเดียวในประเทศไทย นอกจากนี้แล้วยังเป็นถิ่นที่อยู่อาศัยของนกเงือกจำนวน 10 ชนิด จากทั้งสิ้น 13 ชนิดที่พบได้ในประเทศไทย โดยเฉพาะนกเงือกกรามช้างปากเรียบ หนึ่งในชนิดของนกเงือกกรามช้าง ที่อพยพบินรวมกันเป็นฝูงเล็ก ๆ จำนวน 10–20 ตัว จากป่าห้วยขาแข้งในพื้นที่ภาคกลางและภาคตะวันตก มายังที่นี่ในพื้นที่อำเภอเบตง ในช่วงเดือนพฤษภาคมของทุกปี โดยรวมจำนวนนกทั้งหมดแล้วมีประมาณ 500 และการสำรวจล่าสุดพบมากถึง 2,000 ตัว
นอกจากนี้ภายในเขตรักษาพันธุ์สัตว์ป่าฮาลา-บาลา เป็นที่ตั้งของ ต้นกะพงขนาดใหญ่ที่มีเส้นรอบวงถึง 25 เมตร ในพื้นที่อำเภอสุคิริน ที่โอบอุ้มป้องกันทางพังทะลายของหน้าดิน ซึ่งเป็นการป้องกันอุทกภัยให้กับผู้คนที่อาศัยอยู่รอบผืนป่าได้และข่าวการค้นพบร่องรอยกระซู่และสัตว์ป่าหายากอีกหลายชนิดเมื่อปีพ.ศ. 2540
ชีวิตยังคงสวยงาม

"ชีวิตยังคงสวยงาม" เป็นซิงเกิลที่ 3 ของวงดนตรีบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)" 
เพลง "ชีวิตยังคงสวยงาม" ประพันธ์เนื้อร้องโดย โป โปษยะนุกูล แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 14 กรกฎาคม พ.ศ. 2557
มิวสิกวิดีโอ.
มิวสิกวิดีโอเพลงนี้เผยแพร่ในวันที่ 14 กรกฎาคม พ.ศ. 2557 กำกับโดย สาลินี เขมจรัส ถ่ายทำกันที่เกาะสีชัง จังหวัดชลบุรี เกี่ยวกับเนื้อหาเพลงเกี่ยวกับชีวิตคนเราก็ต้องพบเจอความทุกข์หรือเรื่องร้าย ๆ กันทั้งนั้น จะยิ้มรับความทุกข์เหล่านั้นเอาไว้ เพราะอย่างไรชีวิตก็สวยงามเสมอ และยังเผยให้เห็นภาพความรัก ระหว่างบอดี้สแลมและแฟนเพลง ภาพเบื้องหลังต่าง ๆ ที่ยังไม่มีใครเคยเห็น รวมไปถึงความผูกพันตลอก 12 ปีที่ผ่านมาของบอดี้สแลม ที่พวกเขาทั้ง 5 คนได้เรียนรู้ ยอมรับ และก้าวข้ามผ่านมาจนถึงวันนี้
การตอบรับ.
เพลง "ชีวิตยังคงสวยงาม" ได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์
กาลีญาอาอาฟรีกานา

กาลีญาอาอาฟรีกานา ("ไก่แบบแอฟริกา") หรือบางครั้งเรียกสั้น ๆ ว่า ฟรังกูอาซาดู ("ไก่ย่าง") เป็นอาหารที่มีชื่อเสียงของมาเก๊าที่ได้รับอิทธิพลจากโปรตุเกส โดยได้รับอิทธิพลจากอาหารที่เรียกไก่ย่างปีรีปีรีซึ่งเป็นไก่หมักในซอสที่ทำจากพริกชี้ฟ้าหรือปีรีปีรี โดยพริกที่ใช้ปรุงนำมาจากอาณานิคมในแอฟริกาคือแองโกลาและโมซัมบิก เมื่อไก่ย่างปีรีปีรีมาถึงมาเก๊า ชาวมาเก๊าได้เปลี่ยนวิธีทำจากการย่างบนเตามาเป็นการอบในกระทะและราดด้วยซอส ซอสแบบเดิมในโปรตุเกสใส่เพียงพริกสด พริกป่น กระเทียม ผงออริกาโน น้ำมันมะกอกและน้ำส้มสายชู ส่วนในมาเก๊าได้เพิ่มกะทิและถั่วลิสง จนกลายเป็นกาลีญาอาอาฟรีกานาที่เป็นเอกลักษณ์ของมาเก๊า
วรพงษ์ สง่าเนตร

พลเอก วรพงษ์ สง่าเนตร (เกิด 15 กุมภาพันธ์ พ.ศ. 2498) สมาชิกวุฒิสภา ประธานกรรมการ คณะกรรมการจัดทำยุทธศาสตร์ชาติด้านความมั่นคง ประธานคณะกรรมาธิการวิสามัญพิจารณาร่างพระราชบัญญัติการจัดทำยุทธศาสตร์ชาติ นายทหารพิเศษประจำกรมนักเรียนนายเรือรักษาพระองค์ โรงเรียนนายเรือ และประจำกรมนักเรียนนายเรืออากาศรักษาพระองค์ โรงเรียนนายเรืออากาศ อดีตสมาชิกสภานิติบัญญัติแห่งชาติ อดีตผู้บัญชาการทหารสูงสุด อดีตสมาชิกคณะรักษาความสงบแห่งชาติตามประกาศคณะรักษาความสงบแห่งชาติที่ 122/2557 อดีตประธานกรรมการในคณะกรรมการการนิคมอุตสาหกรรมแห่งประเทศไทย อดีตนายทหารราชองครักษ์พิเศษ อดีตเสนาธิการทหาร อดีตเจ้ากรมยุทธการทหาร
ประวัติ.
วรพงษ์ สง่าเนตร หรือที่สื่อมวลชนมักจะเรียกว่า "บิ๊กตี๋" เกิดเมื่อวันที่ 15 กุมภาพันธ์ พ.ศ. 2498 เป็นบุตร พันโท เหรียญ สง่าเนตร และนางประไพ
เป็นน้องชายของพลเอก พหล สง่าเนตร สมาชิกสมาชิกสภาขับเคลื่อนการปฏิรูปประเทศ และสมาชิกวุฒิสภาไทย ชุดที่ 12
การศึกษา.
พลเอก วรพงษ์จบการศึกษาจาก โรงเรียนเตรียมทหาร รุ่น 12 (ตท.12) และ โรงเรียนนายร้อยพระจุลจอมเกล้า รุ่น 23 (จปร.23) รุ่นเดียวกับพลเอก ประยุทธ์ จันทร์โอชา อดีตผู้บัญชาการทหารบก 
และนายกรัฐมนตรี, พลเอก ธนะศักดิ์ ปฏิมาประกร อดีตผู้บัญชาการทหารสูงสุด, พลเอก สุรศักดิ์ กาญจนรัตน์ อดีตปลัดกระทรวงกลาโหม, พลเอก ดาว์พงษ์ รัตนสุวรรณ อดีตรองผู้บัญชาการทหารบก, พลเอก ธวัชชัย สมุทรสาคร อดีตแม่ทัพภาคที่ 2 และ พลเอก วรรณทิพย์ ว่องไว อดีตแม่ทัพภาคที่ 3
การรับราชการ.
ตำแหน่งพิเศษ
ครอบครัว.
พลเอก วรพงษ์ สมรสกับ ดร.วิชชุดา สง่าเนตร หรือคุณม่ำ มีบุตร 1 คนคือ กิตติธัช สง่าเนตร และธิดา 1 คนคือ กัลย์สุดา สง่าเนตร
ไพบูลย์ คุ้มฉายา

พลเอก ไพบูลย์ คุ้มฉายา (เกิด 21 มิถุนายน พ.ศ. 2498) ชื่อเล่น ต๊อก เป็นนักการเมืองและนายทหารบกชาวไทย ดำรงตำแหน่งองคมนตรีนายกสภามหาวิทยาลัยราชภัฏกาญจนบุรี รัฐมนตรีว่าการกระทรวงยุติธรรม,อดีตรองประธานคณะกรรมการส่งเสริมและพัฒนาระบบเกษตรพันธสัญญาที่เป็นธรรมรองประธานกรรมการใน คณะกรรมการโครงการราชทัณฑ์ปันสุข ทำความ ดี ด้วยหัวใจ
รองประธานกรรมการในคณะกรรมการโครงการอนุรักษ์ช้างป่ารอยต่อ 5 จังหวัด ในภาคตะวันออก, ประธานกรรมการศูนย์อำนวยการป้องกันและปราบปรามยาเสพติดแห่งชาติ, หัวหน้าฝ่ายกฎหมายและกระบวนการยุติธรรมของ คสช.และสมาชิกคณะรักษาความสงบแห่งชาติ อดีตรองผู้บัญชาการทหารสูงสุด, อดีตผู้ช่วยผู้บัญชาการทหารบก, อดีตแม่ทัพภาคที่ 1, อดีตผู้บัญชาการกองพลที่ 1 รักษาพระองค์, อดีตผู้บังคับการกรมทหารราบที่ 1 มหาดเล็กรักษาพระองค์ และอดีตผู้บังคับการกรมทหารราบที่ 11 รักษาพระองค์ นายทหารพิเศษประจำกรมทหารราบที่ 1 มหาดเล็กรักษาพระองค์ กรมทหารราบที่ 11 รักษาพระองค์และกรมทหารราบที่ 21 รักษาพระองค์
ประวัติ.
ไพบูลย์ คุ้มฉายา หรือที่สื่อมวลชนมักจะเรียกว่า "บิ๊กต๊อก" เกิดเมื่อวันที่ 21 มิถุนายน พ.ศ. 2498 ที่ตำบลบ้านดอน อำเภออู่ทอง จังหวัดสุพรรณบุรี เป็นบุตรของนายลออกับ นางจันทร์ คุ้มฉายา มีน้องชายชื่อ นายทรงบท คุ้มฉายา ดำรงตำแหน่ง นายกเทศมนตรีตำบลบ้านดอน 
ไพบูลย์ คุ้มฉายา สมรสกับ พจณี คุ้มฉายา โดยมีบุตรี 1 คน คือ นางสาว อิงฆ์พลัฏฐ์ คุ้มฉายา
การศึกษา.
ไพบูลย์จบการศึกษาระดับมัธยมจาก โรงเรียนอู่ทอง ซึ่งเป็นโรงเรียนประจำอำเภอ และจบจาก โรงเรียนเตรียมทหาร รุ่น 15 (ตท.15) รุ่นเดียวกับพลตำรวจเอก สมยศ พุ่มพันธุ์ม่วง อดีตผู้บัญชาการตำรวจแห่งชาติ และ โรงเรียนนายร้อยพระจุลจอมเกล้า รุ่น 26 (จปร.26) รุ่นเดียวพลเอก ปรีชา จันทร์โอชา อดีตปลัดกระทรวงกลาโหม
การเมือง.
ไพบูลย์ คุ้มฉายา ได้รับการแต่งตั้งเป็นรัฐมนตรีว่าการกระทรวงยุติธรรม ในรัฐบาลของ ประยุทธ์ จันทร์โอชา และเป็นหัวหน้าฝ่ายกฎหมายและกระบวนการยุติธรรม ของคณะรักษาความสงบแห่งชาติ อีกหน้าที่หนึ่ง ในวันที่ 2 ธันวาคม พ.ศ. 2558 เขาแต่งตั้งกรรมการผู้ทรงคุณวุฒิในคณะกรรมการฟื้นฟูสมรรถภาพผู้ติดยาเสพติดจำนวน 4 รายได้แก่ นายจิตรนรา นวรัตน์ นายแพทย์ยงยุทธ วงศ์ภิรมย์ศานติ์ นายพิศิษฐ์ วิริยสกุล นายสุนทร สุนทรธาราวงศ์ และแต่งตั้ง อภิชัย หงษ์ทอง
ดำรงตำแหน่งเลขานุการรัฐมนตรีว่าการกระทรวงยุติธรรม
เอ็ดวัด กริกก์

เอ็ดวัด ฮาเกอรึป กริกก์ ([ˈɛdvɑɖ ˈhɑːɡərʉp ˈɡrɪɡː]; 15 มิถุนายน ค.ศ. 1843 – 4 กันยายน ค.ศ. 1907) เป็นคีตกวีและนักเปียโนชาวนอร์เวย์ เขาเป็นบุคลากรทางดนตรีที่ทรงอิทธิพลในยุคโรแมนติก หลายบทเพลงคลาสสิกของเขาล้วนเคยผ่านหูสาธารณชนทั่วโลกมาแล้ว เขาสามารถทำให้ดนตรีโฟล์กของนอร์เวย์ก้าวขึ้นมาอยู่ในดนตรีระดับแถวหน้าของโลก
บทเพลงที่โด่งดังที่สุดของเขาคือ "In the Hall of the Mountain King" ซึ่งล้วนเคยผ่านหูผู้คนทั่วโลกมาแล้ว
ประวัติ.
เอ็ดวัด เกิดในนครแบร์เกนของราชอาณาจักรนอร์เวย์ เมื่อวันที่ 15 มิถุนายน ค.ศ. 1843 บิดาของเขาคือ อาเล็กซันเดอร์ กริกก์ มีอาชีพพ่อค้าและเป็นรองกงสุลในแบร์เกน มารดาคือ เยซีเนอ ยือดีเตอ ฮาเกอรึป เธอเป็นบุตรสาวของเอ็ดวัด ฮาเกอรึป มีอาชีพเป็นครูสอนดนตรี ครอบครัวกริกก์มีต้นกำเนิดมาจากสกอตแลนด์ ซึ่งได้เข้ามาตั้งรกรากและธุรกิจในแบร์เกนราวปี ค.ศ. 1770
เอ็ดวัด กริกก์ เกิดมาในสภาพแวดล้อมที่เต็มไปด้วยเสียงดนตรี โดยมารดาของเขาเป็นผู้ฝึกสอนเปียโนให้กับเขาเมื่อเขาอายุได้ 6 ขวบ ต่อมาใน ค.ศ. 1858 เขาได้พบกับนักไวโอลินผู้มีชื่อเสียง คือ อูเลอ บึลล์ ซึ่งเป็นญาติห่าง ๆ เนื่องจากพี่ชายของบึลล์ได้แต่งงานกับป้าของเอ็ดวัด บึลล์เมื่อได้พบกับเอ็ดวัด สามารถรับรู้ถึงพรสวรรค์ด้านดนตรีของเอ็ดวัดในวัย 15 ปี จึงได้ชักชวนพ่อแม่ของเอ็ดวัดให้ส่งเขาไปศึกษายังมหาวิทยาลัยดนตรีและการละครไลพ์ซิช ในสาขาเปียโน
เอ็ดวัดได้เข้าศึกษาที่มหาวิทยาลัยแห่งนี้โดยเน้นไปที่เปียโน ที่ไลพ์ซิช เอ็ดวัดชอบที่จะได้ร่วมแสดงคอนเสิร์ตตลอดจนการบรรเลงเดี่ยว อย่างไรก็ตามเขาไม่ชอบกฎข้อบังคับของไลพ์ซิช เอ็ดวัดมีสุขภาพไม่ดีมาตั้งแต่วัยเยาว์ โดยปอดด้านซ้ายของเขาไม่สามารถใช้การได้จากอาการเยื่อหุ้มปอดอักเสบ ซึ่งส่งผลให้เขาเป็นโรคระบบหายใจ นอกจากนี้ เขายังมีความผิดปกติที่กระดูกสันหลังตอนบน กรณีเหล่านี้ล้วนทำให้เขาต้องทนทุกข์กับอาการจากการติดเชื้อในระบบทางเดินหายใจหลายต่อหลายครั้ง และเป็นผลให้การเจริญของปอดและหัวใจล้มเหลว ด้วยอาการป่วยที่มากมายเหล่านี้ ทำให้เอ็ดวัดมีเพื่อนเป็นแพทย์อยู่มากมาย
ใน ค.ศ. 1861 เอ็ดวัดได้เปิดการแสดงเปียโนครั้งแรกของเขาในเมืองคอลส์ฮัมน์ของสวีเดน ต่อมาใน ค.ศ. 1862 เขาได้สำเร็จการศึกษาที่ไลพ์ซิชและจัดการแสดงของเขาขึ้นในนครบ้านเกิด ซึ่งหนึ่งในบทเพลงที่เขาบรรเลงในการแสดงครั้งนั้นคือ "เปียโนโซนาตาหมายเลข 8" ของเบทโฮเฟิน
ใน ค.ศ. 1863 เขาได้เดินทางไปยังเดนมาร์ก และได้พำนักอยู่ที่นั่นเป็นเวลาสามปี ซึ่ง ณ ที่นั้น เขาได้รู้จักกับนักประพันธ์ที่มีชื่อเสียงหลายคน ซึ่งต่อมาได้กลายเป็นเพื่อนและผู้ให้แรงบันดาลใจ
ในเดือนมิถุนายน ค.ศ. 1867 เอ็ดวัดได้แต่งงานกับนีนา ฮาเกอรึป ลูกพี่ลูกน้องของเขา และทั้งคู่ก็มีบุตรด้วยกันในปีถัดมา นามว่า อาเล็กซันดรา แต่โชคร้ายที่เธอได้เสียชีวิตในอีกราว 2 ปีต่อมาจากภาวะเยื่อหุ้มสมองอักเสบ
หลังจากที่ต้องต่อสู้กับสารพัดโรคและอาการมาเป็นเวลานาน เอ็ดวัด กริกก์ เสียชีวิตเมื่อ 4 กันยายน ค.ศ. 1907 เมื่อเขาอายุได้ 64 ปี ประโยคสุดท้ายของเขาคือ "Well, if it must be so." ("อืม ถ้าจะต้องเป็นอย่างนั้น") ในงานศพของเขา มีผู้มาร่วมไว้อาลัยกว่า 30,000-40,000 คนเต็มท้องถนนของนครแบร์เกน
รายชื่อผลงานเด่น.
ต่อไปนี้ เป็นรายชื่อผลงานบทเพลงชิ้นเด่นของ เอ็ดวัด กริกก์
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โค โอซากิ

โค โอซากิ (4 สิงหาคม ค.ศ. 1971 –) เป็นทั้งนักกีฬาวอลเลย์บอลชาย และอดีตนักกีฬาวอลเลย์บอลชายหาดชาวญี่ปุ่น ผู้มีส่วนสูงที่ 183 เซนติเมตร
เขามีภูมิลำเนาเดิมอยู่ที่ฮิโรซากิ จังหวัดอาโอโมริ สำเร็จการศึกษาจากโรงเรียนเทคนิคฮิโรซากิ จังหวัดอะโอะโมะริ และศึกษาต่อที่มหาวิทยาลัยวิทยาศาสตร์การกีฬานิปปง โดยเขาสามารถพาทีมชนะการแข่งขันอินเตอร์คอลเลจได้ถึง 3 สมัย
หลังจากนั้น เขาได้หันมาเอาดีด้านวอลเลย์บอลชายหาดอย่างจริงจัง โดยจับคู่กับโทโมฮิซะ ยามาโมโตะ ตั้งแต่ปี ค.ศ. 1996 ถึง 1998 และจับคู่กับไทจิ โมริกาวะ ตั้งแต่ปี ค.ศ. 1999 ถึง ค.ศ. 2000 โดยสามารถครองตำแหน่งแชมป์บีชวอลเลย์บอลเจแปนได้ถึง 5 สมัยติดต่อกัน
กองกำลังป้องกันติมอร์-เลสเต

กองกำลังป้องกันติมอร์-เลสเต (หรือ ฟาลินติล F-FDTL) เป็นองค์กรทางทหารของกันติมอร์-เลสเต. กองกำลังป้องกัน หรือ ฟาลินติล ก่อตั้งขึ้นในเดือน กุมภาพันธ์ ค.ศ. 2001 แบ่งเป็นกองกำลังภาคพื้นดิน 2 กองพันทหารราบ กับ กองทัพเรือ และ นาวิกโยธินพร้อมหน่วยสนับสนุน.
กองกำลังป้องกันในยุคเริ่มต้น ทำหน้าที่ป้องกันติมอร์จากการรุกรานภายนอก. และ รักษาความสงบภายในร่วมกับกองกำลังตำรวจแห่งชาติ (PNTL). โดยประสานความร่วมมือ, which have been exacerbated by poor morale and lack of discipline within the F-FDTL.
การต่อสู้อันรุนแรงทหารที่สนับสนุนรัฐบาลกับทหารฟาลินติลที่ไม่พอใจได้เกิดขึ้นเมื่อเดือนพฤษภาคม 2549 แม้ว่าจะยังไม่มีความชัดเจน แรงจูงใจเบื้องหลังการต่อสู้ คาดว่าจะเป็นการกระจายของกองทุนน้ำมัน และการจัดการไม่ดีของกองทัพและตำรวจติมอร์-เลสเต ซึ่งรวมถึงตำรวจอินโดนีเซียเดิมและกบฏติมอร์เดิม นายกรัฐมนตรีมารี อัลกาตีรี ได้เรียกความรุนแรงนี้ว่าเป็นการรัฐประหาร และได้ยอมรับความช่วยเหลือจากกองทัพจากต่างประเทศหลายชาติ ณ วันที่ 25 พฤษภาคม พ.ศ. 2549 ประเทศออสเตรเลีย โปรตุเกส นิวซีแลนด์ และมาเลเซียได้ส่งทหารมายังติมอร์-เลสเตเพื่อปราบปรามความไม่สงบ
มิลลิทรีเวิลด์เกมส์ 2003

มิลิทรีเวิลด์เกมส์ 2003  การแข่งขันนี้จัดขึ้นที่กาตาเนีย อิตาลี
<templatestyles src="Template:TOC limit/styles.css" />
ประเทศที่เข้าร่วมการแข่งขัน.
<templatestyles src="Col-begin/styles.css"/>
ประเภทกีฬา.
<templatestyles src="Col-begin/styles.css"/>
เบิร์นอิตดาวน์ (เพลงลิงคินพาร์ก)

"เบิร์นอิตดาวน์"  (ชื่อเดิม "Buried at Sea") เป็นเพลงของวงดนตรีร็อกชาวอเมริกัน ลิงคินพาร์ก เพลงถูกปล่อยที่สถานีวิทยุ ในรูปแบบดิจิทัลดาวน์โหลด ในเดือนเมษายน พ.ศ. 2555 เป็นซิงเกิลแรกจากสตูดิโออัลบั้มชุดที่ 5 "ลิฟวิงทิงส์" เพลงแต่งโดยลิงคินพาร์กและโปรดิวซ์โดยหนึ่งในสองนักร้องนำของวง ไมค์ ชิโนดะ และ ริก รูบิน ผู้ที่ร่วมผลิตสตูดิโออัลบั้มของวง ได้แก่ "มินิตส์ทูมิดไนต์" (2550) และ "อะเทาซันด์ซันส์" (2553) มิวสิกวิดีโอของเพลงนี้กำกับโดย โจ ฮาห์น นักเทิร์นเทเบิลของวง ในวันที่ 13 กุมภาพันธ์ พ.ศ. 2556 "เบิร์นอิตดาวน์" จำหน่ายได้มากกว่า 1 ล้านชุด ในสหรัฐอเมริกา ทำให้ยอดจำหน่ายซิงเกิลของวงเป็น 8 ล้านชุด
มิวสิกวิดีโอ.
มิวสิกวิดีโอของเพลงนี้กำกับโดย โจ ฮาห์น นักเทิร์นเทเบิลของวง เริ่มการถ่ายทำเมื่อวันที่ 28 มีนาคม พ.ศ. 2555 วอร์เนอร์บราเธอร์สเรเคิดส์ ประกาศว่าวิดีโอเนื้อเพลงจะเผยแพร่เป็นครั้งแรกในวันที่ 15 เมษายน ผ่านเว็บไซต์ยูทูบ เชสเตอร์ เบนนิงตัน อธิบายว่ามิวสิกวิดีโอนี้จะมุ่งแนวคิดให้เป็น "ห้องอิเล็กทรอนิกที่เต็มไปด้วยสายไฟฟ้ามากมาย" และยังกล่าวอีกว่ามิวสิกวิดีโอจะมีภาพเอฟเฟ็กเป็นจำนวนมาก "เบิร์นอิตดาวน์" ถูกนำไปใช้เป็นทีเซอร์ของ การแข่งขันของเอ็นบีเอ ฤดูกาลเพลย์ออฟ 2012 ที่ออกอากาศในเทอร์เนอร์เน็ตเวิร์กเทเลวิชัน ที่มีการแสดงตัวอย่างของมิวสิกวิดีโอ มิวสิกวิดีโอเผยแพร่เป็นครั้งแรกในวันที่ 24 พฤษภาคม พ.ศ. 2555 ในเอ็มทีวีมิวสิกวิดีโอได้รับการเสนอชื่อเข้าชิงใน 2012 รางวัลมิวสิกวิดีโอของเอ็มทีวีในสองรายการคือ วิดิโอเพลงร็อกยอดเยี่ยม และวิดีโอเอฟเฟ็กยอดเยี่ยม
รายชื่อเพลง.
เพลงทั้งหมดแต่งโดยลิงคินพาร์ก
ชาร์ต.
<templatestyles src="Col-begin/styles.css"/>
ภูมิแพ้กรุงเทพ

"ภูมิแพ้กรุงเทพ" เป็นซิงเกิลของ นครินทร์ กิ่งศักดิ์ โดยมีตั๊กแตน ชลดา มาร่วมร้อง ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 2 กันยายน พ.ศ. 2556
มิวสิกวิดีโอเพลง "ภูมิแพ้กรุงเทพ" ถ่ายทำที่ อำเภอมวกเหล็ก จังหวัดสระบุรี โดยมี ชัยพล จูเลี่ยน พูพาร์ต และนักแสดงจากสังกัดโพลีพลัส เฌอมาวีร์ สุวรรณภาณุโชค มาร่วมแสดงด้วย เริ่มจากพระเอกถูกวินิฉัยเป็นโรคแพ้กรุงเทพ และบอกให้ไปหาที่พักอากศบริสุทธิ์ในต่างจังหวัด แล้วได้ไปเจอสาวชาวนาคนหนึ่ง และตกหลุมรัก
การตอบรับ.
เพลง "ภูมิแพ้กรุงเทพ" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 กันยายน พ.ศ. 2556 และอันดับที่ 17 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 26 มกราคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อู้โอะตะมะ

อู้โอะตะมะ ([ʔoʊ̯ʔ.də.ma̰]) เกิดเมื่อ พ.ศ. 2391 ได้บวชเป็นสามเณรและบวชเป็นพระภิกษุต่อมา จนได้เป็นเจ้าอาวาสวัดในหมู่บ้านพยิลองจอว์ เมื่อมัณฑะเลย์แตก อู้โอะตะมะจึงสึกออกจากพระและมาเป็นผู้นำฝ่ายต่อต้านอังกฤษ และได้ร่วมมือกับกลุ่มต่อต้านอื่น ๆ กองทัพของอู้โอะตะมะสามารถยึดเมืองสะคุได้ และยังเข้าตีเมืองซะลี่น มยัตไลธอง และสีนบยูจุนใน พ.ศ. 2429 ซึ่งเป็นการรบที่ดุเดือดและสังหารนายทหารอังกฤษได้หลายคน หลังจากนั้น อู้โอะตะมะเปลี่ยนมาใช้การรบแบบกองโจร ในที่สุด อู้โอะตะมะถูกจับได้ที่เลกายง์ เพราะบุตรบุญธรรมทรยศไปแจ้งข่าวแก่อังกฤษ อู้โอะตะมะถูกตัดสินให้ประหารชีวิตแต่เปิดโอกาสให้อุทธรณ์เพื่อลดโทษได้ แต่อู้โอะตะมะปฏิเสธ ยินดีรับโทษประหาร เขาถูกประหารชีวิตเมื่อเดือนมิถุนายน พ.ศ. 2432
มิวะ อาซาโอะ

มิวะ อาซาโอะ (; โรมาจิ: "Asao Miwa") เกิดวันที่ 2 กุมภาพันธ์ ค.ศ. 1986 ที่เมืองซูซูกะ จังหวัดมิเอะ เป็นนักกีฬาวอลเลย์บอลชายหาดหญิงชาวญี่ปุ่น ซึ่งมักมีการอ้างถึงเธอผ่านสื่อในฐานะ "นางฟ้าแห่งวอลเลย์บอลชายหาด" หรือเรียกอย่างย่อว่า "นางฟ้าชายหาด" เนื่องด้วยเธอมีหน้าตาดี อาซาโอะได้ช่วยให้กีฬาวอลเลย์บอลชายหาดเป็นที่นิยมในประเทศญี่ปุ่น ในขณะที่ตัวเธอเองได้กลายเป็นผู้มีชื่อเสียงระดับประเทศ ผ่านการปรากฏตัวนับครั้งไม่ถ้วนทั้งในโทรทัศน์, นิตยสาร และหนังสือพิมพ์
สนามกีฬากลางแจ้งมาโกมาไน

สนามกีฬากลางแจ้งมาโกมาไน  เป็นลานสเก็ตน้ำแข็ง ตั้งอยู่ที่เมืองซัปโปโระ ประเทศญี่ปุ่น เป็นสนามกีฬากลางแจ้งขนาดใหญ่ที่สุดของญี่ปุ่น
ในปี ค.ศ. 1972 สนามกีฬาแห่งนี้เป็นสนามกีฬาหลักของโอลิมปิกฤดูหนาว 1972
เคลาส์ ฟ็อน ชเตาเฟินแบร์ค

เคลาส์ ฟิลลิพ มารีอา เช็งค์ "กราฟ" ฟ็อน ชเตาเฟินแบร์ค  เป็นนายทหารบกเยอรมัน มีชื่อเสียงจากการเป็นผู้นำแผนลับ 20 กรกฎาคม ค.ศ. 1944 เพื่อสังหารอดอล์ฟ ฮิตเลอร์และยึดอำนาจจากรัฐบาลพรรคนาซี และยังถือเป็นบุคคลสำคัญของขบวนการต่อต้านนาซีในเยอรมนี ภายหลังแผนการล้มเหลว เขาถูกประหารชีวิตพร้อมกับผู้ก่อการคนอื่นๆ
ประวัติ.
ชื่อเต็มของชเตาเฟินแบร์คคือ เคลาส์ ฟิลลิพ มารีอา ยุสทีนีอัน ตัวเขามีบรรดาศักดิ์ขุนนาง "กราฟ ฟ็อน ชเตาเฟินแบร์ค" เขาเกิดที่ปราสาทเย็ททิงเงิน ทางตะวันออกของภาคชวาเบิน ในราชอาณาจักรบาวาเรีย ส่วนหนึ่งของจักรวรรดิเยอรมัน เป็นบุตรคนที่สามในสี่คนของครอบครัว ตระกูลชเตาเฟินแบร์คเป็นหนึ่งในตระกูลขุนนางคาทอลิกเก่าแก่ไม่กี่ตระกูลในภาคใต้ของเยอรมนี
อาชีพทหาร.
ชเตาเฟินแบร์คได้ติดยศร้อยตรีในปีค.ศ. 1930 ชเตาเฟินแบร์คมีความคิดเห็นด้วยกับนโยบายชาติพันธุ์และชาตินิยมของพรรคนาซี และเขาสนับสนุนการบุกยึดโปแลนด์ เขายังลงคะแนนเสียงให้ฮิตเลอร์ในการเลือกตั้งประธานาธิบดี ค.ศ. 1932 กระนั้น เขาไม่เคยเป็นสมาชิกพรรคนาซี และคัดค้านนโยบายอื่นหลายอย่างของฮิตเลอร์ อาจกล่าวได้ว่าในจุดนี้เขาทั้งรักทั้งชังฮิตเลอร์ เหตุการณ์ที่ทำให้ชเตาเฟินแบร์คถอยห่างออกมาจากพรรคนาซีอย่างไม่มีวันกลับคือคืนมีดยาวและคืนกระจกแตก เขามองว่าฮิตเลอร์เป็นคนไร้คุณธรรม นอกจากนี้ การกดขี่ชาวยิวอย่างรุนแรงและการกดขี่ศาสนาได้ขัดแย้งกับหลักศีลธรรมในใจของชเตาเฟินแบร์ค เนื่องจากครอบครัวของชเตาเฟินแบร์คมีความศรัทธาต่อคาทอลิกอย่างเคร่งครัด
เมื่อสงครามโลกครั้งที่สองปะทุขึ้นในปี 1939 ร้อยโทชเตาเฟินแบร์คและหน่วยของเขามีส่วนร่วมในการบุกครองโปแลนด์ เขาสนับสนุนให้เยอรมนียึดครองโปแลนด์และใช้ชาวยิวเป็นทาสแรงงานเพื่อความรุ่งเรืองของเยอรมนี เมื่อเสร็จศึกโปแลนด์ ชเตาเฟินแบร์คเริ่มรับรู้ถึงความเลวร้ายของระบอบนาซี ลุงของเขาสังเกตเห็นได้จึงพยายามโน้มน้าวให้เข้าร่วมกับขบวนการต่อต้านนาซี เขาถูกร้องขอให้เป็นทหารคนสนิทจอมพลวัลเทอร์ ฟ็อน เบราคิทช์ ผู้บัญชาการใหญ่กองทัพบกในขณะนั้น เพื่อร่วมวางแผนรัฐประหาร ชเตาเฟินแบร์คปฏิเสธโดยอ้างว่าทหารทุกนายได้ปฏิญาณความภักดีต่อฮิตเลอร์ไปแล้วในปี 1934
ร้อยเอกชเตาเฟินแบร์คถูกโอนย้ายไปเป็นนายทหารเสนาธิการของกองพลยานเกราะที่ 6 ซึ่งทำหน้าที่เคลื่อนเข้าโจมตีผ่านป่าอาร์แดนในช่วงยุทธการที่ฝรั่งเศส ชัยชนะเหนือฝรั่งเศสในช่วงนี้สร้างความประทับใจให้แก่เขาอย่างมาก เขาได้รับกางเขนเหล็กชั้นหนึ่ง แต่ไม่กี่สัปดาห์ก่อนฝรั่งเศสจะยอมจำนน เขาถูกโอนย้ายไปเป็นหัวหน้ากลุ่มงานที่ 2 กองบัญชาการใหญ่กองทัพบก กลุ่มงานของเขารับผิดชอบด้านการวางแผนและอำนวยการกิจการภาคสนาม และได้รับการเลื่อนยศเป็นพันตรีในเมษายน 1941 ในตอนนี้เขายังไม่ได้คิดวางแผนรัฐประหารใดๆ แต่พี่ชายสองคนของชเตาเฟินแบร์คเริ่มติดต่อกับฝ่ายต่อต้านทั้งพลเรือนและทหารแล้ว ในเดือนมีนาคม 1943 ชเตาเฟินแบร์คในยศพันโทได้รับตำแหน่งนายทหารเสนาธิการของกองพลยานเกราะที่ 10 กองทัพน้อยแอฟริกา ประจำประเทศตูนีเซีย เขาได้รับบาดเจ็บในสนามรบที่นี่ โดยสูญเสียตาซ้าย, แขนขวา, และสองนิ้วมือซ้าย
หลังพักรักษาตัวอยู่หลายเดือน ในเดือนกันยายน 1943 ชเตาเฟินแบร์คได้รับการจัดแจงโดยทหารระดับสูงในฝ่ายต่อต้านให้เป็นนายทหารเสนาธิการในกองบัญชาการกำลังสำรอง  ซึ่งตั้งอยู่ในกรุงเบอร์ลิน จนกระทั่งเดือนมิถุนายน 1944 เขาได้เลื่อนยศเป็นพันเอกและได้ตำแหน่งหัวหน้าฝ่ายเสนาธิการประจำผู้บัญชาการกำลังสำรอง พลเอกอาวุโสฟรีดริช ฟร็อม เมื่อได้ดำรงตำแหน่งนี้ สิ่งแรกที่เขาทำคือการนำร่างปฏิบัติการวัลคือเรอ ฉบับแก้ไขไปขออนุมัติต่อฮิตเลอร์ เพื่อที่จะใช้ก่อรัฐประหาร
ซีลา

ซีลา (กรีก: Σκύλλα, "Skylla") เป็นอสูรกายทะเลปรากฏในเทพปกรณัมกรีก เคียงคู่กับคาริบดิส อันเป็นที่มาของสุภาษิตตะวันตกที่ว่า "ระหว่างคาริบดิสและซีลา"
ซีลา มีท่อนบนเป็นหญิงสาวรูปร่างหน้าตาสวยงาม แต่ท่อนล่างเป็นสุนัขดุร้ายทั้งหมด 6 หัว เชื่อว่าซีลาและคาริบดิสอาศัยอยู่บริเวณโขดหินแถบช่องแคบเมสสินา ใกล้กับเกาะซิซิลี ในประเทศอิตาลี ในปัจจุบัน
เดิมที ซีลาเป็นนิมฟ์หรือพรายน้ำที่มีรูปร่างหน้าตาสวยงาม เป็นบุตรีของเพอร์ซิส เทพแห่งน้ำ กลอคัส ซึ่งเป็นเทพแห่งท้องทะเลอีกองค์หนึ่งตามปกรณัม เมื่อได้มาพบเห็นซีลาก็หลงรักและปรารถนาอยากได้ครอบครองนาง แต่ซีลากลัวในรูปร่างอันประหลาดของกลอคัส จึงวิ่งหนีเมื่อกลอคัสปรากฏตัวขึ้นเหนือน้ำ กลอคัสจึงเล่าเรื่องทั้งหมดนี้ให้แก่นางแม่มด เซอร์ซี เพื่อหวังให้นางช่วย แต่เมื่อเซอร์ซีได้ฟังเรื่องทั้งหมดแล้ว นางกลับหลงรักกลอคัสแทน และได้เทยาพิษลงในน้ำในจุดที่ซีลาลงเล่นน้ำบ่อย ๆ เมื่อซีลาลงเล่นน้ำร่างกายท่อนล่างเมื่อแตะน้ำจึงกลับกลายเป็นสุนัขดุร้าย 6 หัวแทน และถูกตรึงอยู่ ณ ที่นั้น ไม่สามารถขยับไปไหนได้ จึงกลายเป็นอสูรกายคอยดักเล่นงานลูกเรือตามเรือที่ผ่านไปมา โดยจับกินเป็นอาหาร 
อีกปกรณัมหนึ่ง เล่าว่า ซีลาเป็นชายาลับ ๆ อีกองค์ของโพไซดอน มหาเทพแห่งท้องทะเล จึงทำให้แอมฟิไทรทีชายาใหญ่ของโพไซดอนเกิดความหึงหวง จึงเอายาพิษมาโปรยใว้ที่จุดที่ซีลาลงเล่นน้ำ จึงกลายเป็นอสูรกายไป และบางปกรณัมก็ว่า ซีลาถูกปราบโดยเฮราคลีส จึงกลายเป็นโขดหินไป
เรื่องราวของสคลิลาและคาริบดิสปรากฏในมหากาพย์โอดิสซีย์ โดย เรือของโอดิซูสต้องผ่านช่องแคบเมสสินาในระหว่างเดินทางกลับ หลังเสร็จสงครามกรุงทรอย โอดิสซูสจำต้องเลือกว่าจะเสี่ยงเอาเรือแล่นไปใกล้คาริบดิสและเรืออาจถูกน้ำวนของนาง ดูดจนอัปปางจมไปทั้งลำหรือนำเรือเข้าไปใกล้โขดหินซีลาและเสี่ยงต่อการถูกจู่โจม ซึ่งสุดท้าย โอดิสซูสก็เลือกนำเรือเข้าใกล้โขดหินซีลาและต้องเสียลูกเรือ 6 คนโดยถูกสุนัขทั้ง 6 หัวของซีลาฉกไปกินหัวละคน 
ในวัฒนธรรมร่วมสมัย ซีลาได้ถูกอ้างอิงถึงในการ์ตูนญี่ปุ่นเรื่อง เซนต์เซย่า โดยปรากฏเป็นมารีนเนอร์ระดับขุนพล ชื่อ ซีลา อิโอ เป็นผู้พิทักษ์เสาค้ำมหาสมุทรแปซิฟิคใต้ โดยดัดแปลงให้ซีลามีท่อนล่างเป็นสัตว์ป่าดุร้าย 6 ชนิดแทน
ถนนปรินซ์ (ดะนีดิน)

ถนนปรินซ์ ดะนีดิน (มักจะสะกดคำผิดเป็น ถนนปรินเซส) เป็นถนนหลักในเมืองดะนีดิน ซึ่งเป็นเมืองที่ใหญ่เป็นอันดับ 2 ในเกาะใต้ ประเทศนิวซีแลนด์ ถนนนี้วิ่งจากทางทิศใต้ไปยังตะวันตกเฉียงใต้ เป็นระยะทาง 2 กิโลเมตร เริ่มจาก จตุรัสแปดเหลี่ยม Octagon ซึ่งอยู่ ณ จุดศูนย์กลางของเมือง ไปยัง ศูนย์กีฬารูปวงรี Oval sports ground ซึ่งตั้งใกล้กับสุสานทางตอนใต้ของเมือง ทางตอนเหนือของจตุรัสแปดเหลี่ยมมี ถนนจอร์จ George Street ซึ่งทอดขนานกับถนนปริ้นซ์ ไปทางทิศเหนือและตะวันออกเฉียงเหนือ เป็นระยะทาง 2.5 กิโลเมตร ถนนปริ้นซ์เป็นถนนที่ทอดตรงและเป็นเสมือนเขตเมืองที่ทอดยาวไปทางตะวันตกเฉียงเหนือ เป็นเขตแดนระหว่างตัวเมืองชั้นในและชานเมืองชั้นใน City Rise ส่วนหนึ่งของถนนซึ่งอยู่ทางตอนใต้ของจตุรัสแปดเหลี่ยม เป็นส่วนที่มีความชันมากที่สุดของเมืองและทอดผ่านย่านเบลล์ฮิลล์
ถนนปริ้นซ์ถูกสร้างขึ้นในช่วงปี 1860 ซึ่งเป็นยุคทองของเมืองดะนีดิน อันเนื่องจากยุคตื่นทองของเขตเซ็นทรัลโอตาโก ซึ่งทำให้ถนนปริ้นซ์กลายเป็นถนนเส้นประวัติศาสตร์เส้นนึงของประเทศนิวซีแลนด์ ถนนเส้นนี้ประกอบด้วยอาคารกว่า 70 อาคารที่ถูกจดทะเบียนเป็นมรดกของประวัติศาสตร์ในประเทศนิวซีแลนด์ เดิมทีพื้นที่ของท่าเรือของเมือง City’s Wharf ซึ่งเป็นพื้นที่ขนาดใหญ่ทางตะวันออกของถนนเคยเป็นส่วนหนึ่งของ ท่าเรือโอตาโก ซึ่งเกิดจากการเคลื่อนตัวของผืนทวีป ได้แยกถนนปริ้นซ์ออกจากเบลล์ฮิลล์ทางตอนเหนือของเมืองดะนีดิน หลังจากยุคตื่นทองถนนปริ้นซ์ได้กลายเป็นศูนย์กลางทางการค้าของเมืองดะนีดิน ทั้งนี้พื้นทางการค้าที่ส่วนใหญ่ของเมืองได้ขยับไปทางตอนเหนือจนถึงถนนจอร์จ
หมายเหตุ.
<templatestyles src="Reflist/styles.css" />
บราวนีช็อกโกแลต

บราวนีช็อกโกแลต  มีลักษณะแบนแบบสี่เหลี่ยมหรือบาร์ที่ถูกนำไปอบเริ่มพัฒนาขึ้นครั้งแรกในสหรัฐอเมริกาตอนปลายคริสต์ศตวรรษที่ 19 และเป็นที่ชื่นชอบทั้งในสหรัฐและแคนาดา ในช่วงครึ่งแรกของคริสต์ศตวรรษที่ 20 บราวนีเป็นลูกครึ่งระหว่างเค้กกับคุกกี้ บราวนีถูกผลิตมาในรูปแบบต่าง ๆ บางครั้งก็มีเนื้อเนียนหนึบหรือเป็นเนื้อเค้กขึ้นอยู่กับความเข้มข้นและอาจจะมีส่วนผสมของถั่วชนิดต่าง ๆ, เคลือบน้ำตาล, วิปครีม, ช็อกโกแลตชิป, หรือส่วนผสมอื่น ๆ อาจจะมีการเปลี่ยนรูปแบบการทำเช่น ใช้น้ำตาลแดงและไม่ใส่ช็อกโกแลต โดยจะเรียกว่าบลอนดี
บราวนีมักจะเป็นส่วนหนึ่งของกล่องอาหารกลางวัน เพราะสามารถใช้มือจับทานได้สะดวกและมักจะทานร่วมกับนมหรือกาแฟ บางครั้งก็เสิร์ฟแบบอุ่น ๆ กับไอศกรีม (อาลามอด) ราดหน้าด้วยวิปครีมหรือมาร์ซิแพนหรือโรยด้วยน้ำตาลไอซิ่ง บราวนีเป็นที่นิยมอย่างมากในร้านอาหารทั่วไป พบมากอย่างหลากหลายในรายการของหวาน
ประวัติ.
พ่อครัวคนหนึ่งในโรงแรมพาล์มเมอร์เฮาส์ที่ชิคาโกได้คิดขนมขึ้นมาชนิดหนึ่ง จากที่เบอร์ธา พาล์มเมอร์อยากจะได้ของหวานสำหรับสุภาพสตรีที่มาเข้าร่วมในงานแสดงสินค้านานาชาติที่ชิคาโกในปี ค.ศ. 1893 เธอบอกว่า ของหวานนั้นน่าจะต้องมีขนาดเล็กกว่าเค้ก แต่ก็ต้องยังคงมีลักษณะคล้ายเค้กและสามารถรับประทานได้ง่ายโดยจะบรรจุในกล่องอาหารกลางวัน บราวนีชนิดแรกที่ว่านี้มีส่วนผสมของแอพริคอตโรยหน้าและวอลนัต และปัจจุบันที่โรงแรมก็ยังทำบราวนีตามสูตรดั้งเดิมขายอยู่
สูตรบราวนีที่ทำกันในปัจจุบันที่ได้รับการตีพิมพ์ครั้งแรกในหนังสือ "การปรุงอาหารในบ้าน" (1904, ลาโคเนีย, นิวแฮมเชียร์), "หนังสือตำราอาหารของสโมสรบริการ" (1904, ชิคาโก, อิลินอยส์), "เดอะบอสตันโกลบ" (2 เมษายน 1905 หน้า 34) และ "ตำราอาหารของโรงเรียนสอนการทำอาหารบอสตัน" ฉบับที่ตีพิมพ์ในปี ค.ศ. 1906 เขียนโดยแฟนนี่ เมอร์ริท ฟาร์มเมอร์ สูตรอาหารเหล่านี้เป็นบราวนีที่มีรสชาติค่อนข้างนุ่มนวลและมีลักษณะคล้ายเค้ก ชื่อของ "บราวนี" เกิดขึ้นครั้งแรกในตำราอาหารที่ตีพิมพ์ในปี ค.ศ. 1896 แต่ถูกกล่าวถึงในรูปของเค้กที่ทำจากกากน้ำตาลในแม่พิมพ์ดีบุกไม่ใช่บราวนีจริง ๆ
สูตรอาหารที่สองถูกพบเมื่อปี ค.ศ. 1907 ใน "ตำราอาหารของลอว์นี" เขียนโดยมาเรีย วิลเลท โฮเวิร์ดตีพิมพ์โดยบริษัท วอลเตอร์ เอ็ม ลอว์นี่แห่งบอสตัน รัฐแมสซาชูเซตส์ สูตรนี้มีการเพิ่มไข่และแท่งช็อกโกแลตลงในสูตรของโรงเรียนสอนการทำอาหารบอสตันทำให้บราวนีมีรสชาติเข้มข้นและหนึบมากขึ้น สูตรนี้มีชื่อว่า แบงกอร์บราวนี ซึ่งอาจมาจากเหตุผลที่ว่าสูตรนี้ สุภาพสตรีชาวแบงกอร์ รัฐเมน แบงกอร์บราวนีได้รับการจัดอันดับเป็นที่ 3 จาก 10 สุดยอดอาหารว่างใน 2–3 ปีต่อมา
ตำนานเกี่ยวกับที่มาของบราวนี.
มีตำนานอยู่ 3 เรื่องเกี่ยวกับที่มาของบราวนี ตำนานแรกกล่าวว่า พ่อครัวได้ใส่ช็อกโกแลตละลายลงในก้อนแป้งบิสกิตโดยไม่ได้ตั้งใจ ตำนานที่สองกล่าวว่า พ่อครัวลืมเติมแป้งเข้าไปในส่วนผสมของที่ตีรวมกันแล้ว และตำนานที่สามที่เป็นความเชื่อที่เป็นที่นิยมคือ แม่บ้านคนหนึ่งไม่มีผงฟูเลยดัดแปลงสูตรใหม่ ว่ากันว่าเธอเตรียมของหวานสำหรับแขกและตัดสินใจที่จะเสิร์ฟเค้กแบน ๆ ที่อบแล้วนี้ ตำนานทั้งสามเรื่องเป็นที่นิยมเพิ่มขึ้นเรื่อย ๆ
ดูเพิ่ม.
<templatestyles src="Div col/styles.css"/>
โทชิอากิ โยชิดะ

โทชิอากิ โยชิดะ (2 ตุลาคม ค.ศ. 1954 –) เป็นผู้ฝึกสอนวอลเลย์บอลชาวญี่ปุ่น จากเมืองยามางาตะ จังหวัดยามางาตะ ประเทศญี่ปุ่น
ประวัติ.
โทชิอากิ โยชิดะ เริ่มเล่นวอลเลย์บอลที่ยามางาตะตั้งแต่อายุหกขวบ ในรูปแบบทีม 6 คน
เขาสำเร็จการศึกษาจากโรงเรียนมัธยมปลายยามางาตะใต้ และระดับอุดมศึกษาจากมหาวิทยาลัยจุนเต็นโด รวมถึงสำเร็จการศึกษาหลักสูตรการฝึกสอนกีฬาจากมหาวิทยาลัยสึกูบะ
ภายหลังจากสำเร็จการศึกษาหลักสูตรผู้ฝึกสอนใน ค.ศ. 1979 เขาได้เดินทางไปยังสหรัฐอเมริกา เพื่อทำหน้าที่เป็นผู้ช่วยผู้ฝึกสอนให้แก่วอลเลย์บอลหญิงทีมชาติสหรัฐอเมริกา ภายใต้การดูแลของอารี เซริงเงอร์
หลังจากกลับบ้านในปี ค.ศ. 1982 เขาก็ได้รับการแต่งตั้งเป็นผู้ฝึกสอนทีมฮิตาชิเบลล์ฟียู โดยทีมดังกล่าวได้เป็นแชมป์ลีกของญี่ปุ่น
จากนั้น ในเดือนเมษายน ค.ศ. 1983 เขาได้ย้ายไปทำหน้าที่เป็นหัวหน้าผู้ฝึกสอนทีมวอลเลย์บอลหญิงมหาวิทยาลัยโตเกียวงากูเง
ค.ศ. 1998 เขาได้เดินทางสู่สหรัฐอเมริกา และได้รับการแต่งตั้งเป็นผู้ช่วยผู้ฝึกสอนวอลเลย์บอลหญิงทีมชาติสหรัฐอเมริกาอีกครั้ง
หลังจากการแข่งขันวอลเลย์บอลในโอลิมปิกฤดูร้อน 2000 ที่ซิดนีย์ เขาก็ได้เป็นชาวญี่ปุ่นคนแรกที่ได้รับการแต่งตั้งเป็นหัวหน้าผู้ฝึกสอนวอลเลย์บอลหญิงทีมชาติสหรัฐอเมริกา และสามารถพาทีมเข้ารับรางวัลเหรียญเงินจากการแข่งขันวอลเลย์บอลหญิงชิงแชมป์โลก 2002 และออกจากการทำหน้าที่ดังกล่าวหลังการแข่งขันวอลเลย์บอลในโอลิมปิกฤดูร้อน 2004 ที่กรุงเอเธนส์
ตั้งแต่เดือนเมษายน ค.ศ. 2005 เขาได้ทำหน้าที่เป็นศาสตราจารย์ที่วิทยาลัยกีฬาบิวาโกเซเก
ในปี ค.ศ. 2006 เขาได้รับการแต่งตั้งเป็นหัวหน้าผู้ฝึกสอนให้แก่ทีมไพโอเนียร์เรดวิงส์ โดยทำหน้าที่ฝึกสอนเป็นระยะเวลาสามปี และออกจากทีมในเดือนพฤษภาคม ค.ศ. 2009
เดือนกรกฎาคม ค.ศ. 2009 เขาได้รับการแต่งตั้งเป็นหัวหน้าผู้ฝึกสอนทีมอาเงโอะเมดิกส์ ในการแข่งขันวี.ชาลเลนจ์ลีก
มหาวิทยาลัยลินเดนวูด

มหาวิทยาลัยลินเดนวูด มักถูกเรียกว่า ลินเดนวูด หรือ LU เป็นมหาวิทยาลัยเอกชน ซึ่งรับนักศึกษาทั้งชายและหญิง ในสาขาศิลปศาสตร์ มหาวิทยาลัยตั้งอยู่ ณ เมืองเซนต์ชาลส์ รัฐมิสซูรี สหรัฐ ก่อตั้งขึ้นในปี ค.ศ. 1827 โดย จอร์จ แชมปลิน ซิบเลย์ และ แมรี อีสตัน ซิบเลย์ ในชื่อ โรงเรียนหญิงล้วนลินเดนวูด เป็นสถาบันการศึกษาตอนปลายที่เก่าแก่เป็นอันดับ 2 ของฝั่งตะวันตกของ แม่น้ำมิสซิสซิปปี และตั้งแต่ปี 1990 ได้กลายเป็นมหาวิทยาลัยที่โตเร็วที่สุดในพื้นที่ตอนกลางของประเทศสหรัฐอเมริกา
มหาวิทยาลัยลินเดนวูดจัดการเรียนการสอนตั้งแต่ระดับปริญญาตรี ปริญญาโท และปริญญาเอก ใน 9 ศูนย์การเรียน และมีนักศึกษาลงทะเบียนเรียนกว่า 12,000 คน โดยที่นักศึกษาประมาณ 10,000 คนเรียนที่ศูนย์การเรียนกลาง และกว่า 4,500 คนอาศัยอยู่ในศูนย์การเรียน มหาวิทยาลัยในเครือซึ่งตั้งอยู่ในเมืองเบลล์วิลล์ รัฐอิลลินอย ซึ่งรู้จักกันในนาม LU เบลล์วิลล์ซึ่งมีนักศึกษาประมาณ 2,600 คน ส่วนที่เหลืออีกประมาณ 5,000 คน จาก เซนต์หลุยส์และปริมณฑล The เรียนผ่านการศึกษาทางไกล ศูนย์การเรียนกลางของมหาวิทยาลัยลินเดนวูดมีพื้นที่กว่า 500 เอเคอร์ หรือ1,250 ไร่ ตั้งอยู่ห่างจากเซนต์หลุยส์ รัฐมิสซูรี ทางตะวันตกเฉียงเหนือประมาณ 39 กิโลเมตรในเมืองเซนต์ชาลส์ และ สถานที่ประวัติศาสตร์แดเนียล บูน เมืองดีเฟียนซ์ รัฐมิสซูรี ห่างจากศูนย์การศึกษาไปทางตะวันตกเฉียงใต้ประมาณ 42 กิโลเมตร จากข้อมูลในการจัดอันดับมหาวิทยาลัย ณ ปีค.ศ. 2012 มหาวิทยาลัยลินเดนวูดไม่ได้รับการจัดอันดับโดยสื่อ ยูเอสนิวส์และเวิร์ลรีพอร์ท แต่ได้รับการจัดอันดับอยู่ลำดับที่ 527 จาก 553 แห่ง ในประเภทปริญญาโท โดยสื่อ วอชิงตันรายเดือน
นักศึกษาส่วนใหญ่ของลินเดนวูดมาจากรัฐมิสซูรี โดยกว่า 30% ของนักศึกษาปริญญาตรีเป็นนักศึกษาจากต่างรัฐและต่างชาติ มหาวิทยาลัยจัดให้มีหลักสูตรพิเศษและกิจกรรมพิเศษ อาทิเช่น ชมรมกีฬา ชมรมเกียรตินิยม และสมาคมต่าง ๆ รวมถึง สมาคมของนักศึกษาชาย และสมาคมนักศึกษาหญิง ศิษย์เก่าและบัณฑิตจากลินเดนวูดได้สร้างชื่อเสียงในสายงายทางภาครัฐ ภาคธุรกิจ สายวิทยาศาสตร์ สายการแพทย์ สายการศึกษา รวมทั้งก๊ฬาและบันเทิง
หมายเหตุ.
<templatestyles src="Reflist/styles.css" />
เกาะซารุ

เกาะซารุ  หรือเกาะลิงในภาษาญี่ปุ่น เป็นเกาะตามธรรมชาติเพียงแห่งเดียวในอ่าวโตเกียว บริเวณโยโกซูกะ จังหวัดคานางาวะ เคยใช้เป็นค่ายทหารในสมัยรัฐบาลโชกุนโทกูงาวะ จนกระทั่งปี ค.ศ. 1868 เกาะแห่งนี้จึงเป็นส่วนหนึ่งของฐานทัพเรือโยโกซูกะ ปัจจุบันไม่มีผู้คนอาศัยอยู่บนเกาะ
รักเธอ 24 ชั่วโมง

"รักเธอ 24 ชั่วโมง" เป็นซิงเกิลแรกของธนทัต ชัยอรรถ หรือ แกงส้ม เดอะสตาร์ ออกจำหน่ายในวันที่ 17 พฤษภาคม พ.ศ. 2555
การตอบรับ.
เพลง "รักเธอ 24 ชั่วโมง" ได้อันดับ 1 ของชาร์ตสถานีวิทยุทั่วประเทศไทยในปี พ.ศ. 2555 และได้อันดับที่ 1 ของชาร์ต GMM Grammy Gmember MV Chart Top 100 ประจำวันที่ 12 มิถุนายน พ.ศ. 2555 จากการจัดอันดับของเว็บไซต์ Gmember.com
แคลัม เชมเบอส์

แคลัม เชมเบอส์ (เกิดวันที่ 20 มกราคม ค.ศ. 1995) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหลังให้กับแอสตันวิลลา และทีมชาติอังกฤษ
เดิมทีอยู่กับเซาแทมป์ตัน โดยเข้าสู่ทีมในระบบเยาวชนของสโมสร จนได้เข้าสู่การเป็นตัวจริง โดยได้เล่นในฤดูกาล 2012–13 หลังจากนั้น 2 ฤดูกาลได้ย้ายมาเล่นในพรีเมียร์ลีก กับอาร์เซนอลในเดือนกรกฎาคม ค.ศ. 2014 ด้วยค่าตัว 16 ล้านปอนด์
เชมเบอส์ได้ติดทีมชาติอังกฤษชุดใหญ่ครั้งแรกในนัดที่อังกฤษลงเตะนัดกระชับมิตรกับนอร์เวย์ ในเดือนกันยายน ปีเดียวกัน 
เชมเบอส์ยิงให้กับอาร์เซนอลได้เป็นครั้งแรก ในพรีเมียร์ลีกนัดที่ 10 ของฤดูกาลเดียวกัน ที่อาร์เซนอล พบกับ เบิร์นลีย์ ที่เอมิเรตส์สเตเดียม ในนาทีที่ 72 จากการซ้ำลูกยิงของแดนนี เวลเบก ทำให้ทีมนำ 2-0 ก่อนที่จะจบลงด้วยผลการแข่งขัน 3–0
ในนัดแรกของฤดูกาล 2016–17 ที่อาร์เซนอลแพ้ต่อลิเวอร์พูล 3–4 ที่สนามเอมิเรตส์สเตเดียม เชมเบอส์เป็นผู้โหม่งทำประตูที่ 2 ให้กับสโมสรในนาทีที่ 75 หลังจากที่ถูกยิงไปแล้ว 4 ลูก แต่หลังจากนั้นอีกนัดเดียว ก่อนที่การซื้อขายหรือยืมตัวผู้เล่นจะปิดลง เชมเบอส์ได้ถูกย้ายตัวไปยังมิดเดิลส์เบรอในแบบยืมตัว
ลุยส์ อาราโกเนส

โฆเซ ลุยส์ อาราโกเนส ซัวเรซ (28 กรกฎาคม ค.ศ. 1938 – 1 กุมภาพันธ์ ค.ศ. 2014) เป็นนักฟุตบอลและผู้จัดการทีมฟุตบอล ชาวสเปน เขาเป็นผู้จัดการทีมฟุตบอลในชุดทีมชาติชนะในการแข่งขันฟุตบอลชิงแชมป์แห่งชาติยุโรป 2008
อาราโกเนส มีผลงานอาชีพของเขาส่วนใหญ่ทั้งในฐานะผู้เล่นและผู้ฝึกให้กับอัตเลติโกเดมาดริด เขามีความโดดเด่นทั้งในฐานะนักฟุตบอลและต่อมากับการเป็นผู้ฝึกให้กับอัตเลติโกในช่วงปลายคริสต์ทศวรรษ 1960 และต้นคริสต์ทศวรรษ 1970 นำทีมเป็นแชมป์ 4 ครั้งและสามารถนำทีมเข้าสู่นัดตัดสินยูโรเปียนคัปในปี 1974 และชนะการแข่งขันฟุตบอลชิงแชมป์สโมสรยุโรปและอเมริกาใต้ และในระหว่างปี 1964 ถึง 1974 เขาได้ลงเล่นในลาลิกา 265 นัด สามารถยิงประตูได้ 123 ประตู หลังจากนั้นเขาย้ายมาเล่นกับหลายสโมสร รวมถึงกับสโมสรฟุตบอลเรอัลมาดริด และเล่นฟุตบอลทีมชาติสเปน 11 ครั้ง โดยยิงให้ทีมชาติ 3 ประตู หลังจากเป็นผู้ฝึกให้อัตเลติโก เขาก็เป็นผู้ฝึกให้กับอีก 7 สโมสร เช่นเดียวกับฟุตบอลทีมชาติสเปน โดยสามารถนำทีมเป็นแชมป์ในปี 2008 กับฟุตบอลชิงแชมป์แห่งชาติยุโรปได้เป็นครั้งที่ 2 ของทีมชาติ หลังจากนั้นเป็นหัวหน้าผู้ฝึกสอนให้กับเฟแนร์บาห์แช เขาเสียชีวิตเมื่อวันที่ 1 กุมภาพันธ์ ค.ศ. 2014 ขณะอายุ 75 ปี
อันทิลอิตส์กอน (เพลงลิงคินพาร์ก)

"อันทิลอิตส์กอน"  เป็นเพลงของวงดนตรีร็อกชาวอเมริกัน ลิงคินพาร์ก รวมอยู่ในสตูดิโออัลบั้มชุดที่ 6 ของวง "เดอะฮันติงปาร์ตี" เป็นเพลงลำดับที่เจ็ด และเป็นซิงเกิลที่สองในอัลบั้ม โปรดิวซ์โดย ไมค์ ชิโนดะ และ แบรด เดลสัน ออกจำหน่ายโดยวอร์เนอร์บราเธอร์ และแมชชีนชอป ในวันที่ 6 พฤษภาคม พ.ศ. 2557 ซิงเกิลนี้ยังถูกรวมในอัลบั้มเพลงประกอบวิดีโอเกมแนวเอ็คชัน-ผจญภัย "Transformers: Rise of the Dark Spark" ซึ่งออกจำหน่ายในวันที่ 24 มิถุนายน พ.ศ. 2557
ประวัติ.
เนื้อหาในเพลงเป็นเรื่องเกี่ยวกับความสัมพันธ์ที่ได้เคยล้มเหลวของนักร้องนำ เชสเตอร์ เบนนิงตัน มีช่วงเริ่มเพลงที่มีเสียงสังเคราะห์นั้นคล้ายคลึงกับเพลง 'นัมบ์' จากอัลบั้ม "เมทีโอรา" (ในปี พ.ศ. 2546) และมีช่วงเพลงต่อจากเพลง"เวสต์แลนด์" (Wastelands) ซึ่งเป็นเพลงก่อนหน้าของ"อันทิลอิตส์กอน"
มิวสิกวิดีโอ.
วิดีโอเนื้อเพลงออกเผยแพร่เป็นครั้งแรกในยูทูบ ในวันที่ 5 พฤษภาคม พ.ศ. 2557 กำกับการแสดงโดย Austin Saya ถ่ายทำที่ ลอสแอนเจลิส รัฐแคลิฟอร์เนีย ต่อมามิวสิกวิดีโอที่เป็นทางการได้ออกเผยแพร่ในวันที่ 11 มิถุนายน พ.ศ. 2557 กำกับโดย โจ ฮาห์น ออกเผยแพร่เป็นครั้งแรกที่หน้าเพจเฟซบุ๊กของลิงคินพาร์ก และต่อมาได้อัปโหลดลงยูทูบ วิดีโอได้เสนอชื่อเข้าชิงรางวัลมิวสิกวิดีโอในเอ็มทีวีในรายการ "วิดีโอเพลงร็อกยอดเยี่ยม"
ผู้มีส่วนร่วมทำเพลง.
<templatestyles src="Col-begin/styles.css"/>
ชาร์ต.
<templatestyles src="Col-begin/styles.css"/>
จอห์น โคน

จอห์น โคน (John Cone) เกิด 16 ค.ศ. 1974(1974--) เป็นกรรมการมวยปล้ำอาชีพชาวอเมริกันในWWE ในศึก รอว์ นอกจากนี้ โคน ยังทำงานในบทบาทของผู้จัดการอาวุโสฝ่าย Talent Relations ให้กับ WWE
เขามีลูกชายชื่อว่า Nicholas ที่ครองแชมป์ WWE Raw Tag Team Championshipร่วมกับบรอน สโตรว์แมนและยังเป็นแชมป์อายุน้อยที่สุดใน WWE ด้วยวัย 10 ปี
ลิมนาด

ลิมนาด หรือ ไลเมนิด หรือ ลิมนาเดส (กรีก: Λιμνάδες, Λειμενίδες, Λιμνάδες) เป็นพรายน้ำจำพวกไนเอดประเภทหนึ่ง ลิมนาดเป็นไนเอดที่อาศัยอยู่ตามแหล่งน้ำจืด เช่น หนองน้ำ, แม่น้ำ หรือทะเลสาบ โดยเป็นผู้ให้กำเนิดเทพเจ้าแห่งทะเลสาบ 
ลิมนาด ถูกอ้างอิงถึงในวัฒนธรรมร่วมสมัย เช่น การ์ตูนญี่ปุ่นเรื่อง "เซนต์เซย่า" โดยลิมนาดเป็นหนึ่งในมารีนเนอร์ระดับขุนพลทำหน้าที่พิทักษ์เสาค้ำมหาสมุทรแอนตาร์กติก ชื่อ ลิมนาเดส คาสะ ในเรื่องกำหนดให้ลิมนาดเป็นพรายน้ำที่มีรูปร่างเหมือนซาลาแมนเดอร์ยักษ์ ฆ่าเหยื่อด้วยการแปลงร่างเป็นคนรักของเหยื่อ แล้วลวงให้ตามลงไปในน้ำจากนั้นจึงฆ่าทิ้ง
สุพัฒน์ ธรรมเพชร

สุพัฒน์ ธรรมเพชร (เกิด 9 เมษายน พ.ศ. 2497) อดีตสมาชิกสภาผู้แทนราษฎรจังหวัดพัทลุง 6 สมัย สังกัดพรรคประชาธิปัตย์
ประวัติ.
สุพัฒน์ เกิดเมื่อวันที่ 9 เมษายน พ.ศ. 2497 ที่ ตำบลคูหาสวรรค์ อำเภอเมืองพัทลุง จังหวัดพัทลุง เป็นบุตรของนายพุฒ นางปราง ธรรมเพชร ด้านครอบครัวสมรสกับนางกุหลาบ ธรรมเพชร มีบุตรคือ นางสุพัชรี ธรรมเพชร สส.พัทลุง 3 สมัย
สำเร็จการศึกษาระดับปริญญาตรี คุรุศาสตรบัณฑิต จาก วิทยาลัยครูสงขลา และระดับปริญญาโท รัฐประศาสนศาสตรมหาบัณฑิต จาก สถาบันบัณฑิตพัฒนบริหารศาสตร์
การทำงาน.
สุพัฒน์ เคยรับราชการเป็นครูที่ โรงเรียนพัทลุง
งานการเมือง.
สุพัฒน์ ได้รับเลือกตั้งเป็นสมาชิกสภาผู้แทนราษฎรครั้งแรกใน เดือนมีนาคม พ.ศ. 2535 สังกัดพรรคประชาธิปัตย์ และได้รับเลือกติดต่อกันรวม 6 ครั้ง ก่อนที่จะวางมือทางการเมือง ในที่สุด 
สมาชิกสภาผู้แทนราษฎร.
สุพัฒน์ ธรรมเพชร ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
เลียดก๊ก

เลี่ยกั๋ว ตามสำเนียงมาตรฐาน หรือ เลียดก๊ก ตามสำเนียงฮกเกี้ยน ("รัฐต่าง ๆ") หรือชื่อเต็มตามสำเนียงมาตรฐานว่า ตงโจวเลี่ยกั๋วจื้อ ("บันทึกเรื่องรัฐต่าง ๆ สมัยโจวตะวันออก") เป็นนวนิยายจีนซึ่งเฝิง เมิ่งหลง (馮夢龍) ประพันธ์ขึ้นในช่วงปลายยุคราชวงศ์หมิง มีเนื้อหาเริ่มด้วยราชวงศ์โจวตะวันตกถึงแก่ความพินาศ ราชวงศ์โจวตะวันออกขึ้นแทนที่ แต่บ้านเมืองระส่ำระสายจนแตกแยกออกเป็นรัฐน้อยใหญ่ต่าง ๆ ในยุควสันตสารทและยุครณรัฐ ไปจบที่จิ๋นซีฮ่องเต้รวมแผ่นดินเป็นผลสำเร็จ
หนังสือเรื่องนี้ถือเป็นหนึ่งในนิยายอิงประวัติศาสตร์จีนโบราณที่มีชื่อเสียงมากที่สุด เนื้อหาอ้างอิงจากเอกสารจีนดั้งเดิมจำนวนมาก เช่น "จั่วจฺว้าน" ของจั่ว ชิวหมิง "ฉื่อจี้" ของซือหม่า เชียน และตำราศักดิ์สิทธิ์โบราณบางเล่ม เช่น "หลี่จี้" และ "ชือจิง"
งานแปล.
หนังสือเล่มนี้ได้รับการแปลไปเป็นภาษาต่างประเทศถึงหลายภาษา ซึ่งรวมไปถึงภาษาเกาหลี ไทย และเวียดนาม โดยฉบับภาษาเกาหลีแปลเสร็จใน พ.ศ. 2546 ส่วนฉบับภาษาเวียดนาม Nguyễn Đỗ Mục แปลเสร็จใน พ.ศ. 2476
ฉบับแปลไทย.
พระบาทสมเด็จพระพุทธเลิศหล้านภาลัยรับสั่งให้แปล "เลียดก๊ก" เป็นภาษาไทยเมื่อ พ.ศ. 2362 วันที่รับสั่งและรายชื่อคณะผู้แปลมีจารึกไว้ในบานแพนกสมุดไทยดังนี้
"ศุภมัสดุ จุลศักราชพันร้อยแปดสิบ ปีเถาะ เอกศก อาษาฒมาส ศุกลปักษ์ อัฐมีดิถี คุรุวาระ พระบาทสมเด็จบรมบพิตรพระเจ้าอยู่หัวเสด็จออกพระที่นั่งจักรพรรดิพิมาน มีพระราชโองการดำรัสสั่งให้จัดข้าทูลละอองแปลเลียดก๊กพงศาวดารจีนนี้เป็นคำไทยไว้สำหรับแผ่นดิน
"ข้าพระพุทธเจ้า กรมหมื่นนเรศร์โยธี หนึ่ง เจ้าพระยายมราช หนึ่ง เจ้าพระยาวงศาสุรศักดิ์ หนึ่ง พระยาโชดึก หนึ่ง ขุนท่องสือ หนึ่ง จมื่นไวยวรนาถ หนึ่ง เล่ห์อาวุธ หนึ่ง จ่าเรศ หนึ่ง หลวงลิขิตปรีชา หนึ่ง หลวงญาณปรีชา หนึ่ง ขุนมหาสิทธิโวหาร หนึ่ง
"ห้องสินแลในเลียดก๊กนั้นว่าด้วยองค์พระเจ้าบู๊อ๋องครองเมืองทั้งปวงคิดทำศึกกัน ข้าพเจ้า หลวงลิขิตปรีชา เจ้ากรมอาลักษณ์ ชำระขึ้นทูลเกล้าฯ ถวาย"
วิธีแปลนั้นเป็นอย่างเดียวกับเรื่อง "สามก๊ก" ดังที่สมเด็จพระเจ้าบรมวงศ์เธอ กรมพระยาดำรงราชานุภาพ ว่า
"ลักษณะการแปลหนังสือจีนเป็นภาษาไทยแต่โบราณ (หรือแม้จนชั้นหลังมา) อยู่ข้างลำบาก ด้วยผู้รู้หนังสือจีนไม่มีใครชำนาญภาษาไทย ผู้ชำนาญภาษาไทยก็ไม่มีใครรู้หนังสือจีน การแปลจึงต้องมีพนักงานเป็นสองฝ่ายช่วยกันทำ ฝ่ายผู้ชำนาญหนังสือจีนแปลความออกให้เสมียนจดลง แล้วผู้ชำนาญภาษาไทยเอาความนั้นเรียบเรียงแต่งเป็นภาษาไทยให้ถ้อยคำแลสำนวนความเรียบร้อยอีกชั้นหนึ่ง [...] แต่สำนวนแปลคงจะไม่สู้ตรงกับสำนวนที่แต่งไว้ในภาษาจีนแต่เดิม เพราะผู้แปลมิได้รู้สันทัดทั้งภาษาจีนแลภาษาไทยรวมอยู่ในคนเดียวเหมือนเช่นแปลหนังสือฝรั่งกันทุกวันนี้"
สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)

สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) หรือ สพพ.  เป็นองค์การมหาชนภายใต้การกำกับดูแลของกระทรวงการคลัง 
ประวัติ.
สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) จัดตั้งขึ้นใหม่ตาม “พระราชกฤษฎีกาจัดตั้งสำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) พ.ศ. 2548” ซึ่งประกาศในราชกิจจานุเบกษา เมื่อวันที่ 16 พฤษภาคม พ.ศ. 2548 เพื่อการให้ความช่วยเหลือประเทศเพื่อนบ้านและประเทศอื่นๆ ทั้งด้านการเงินและวิชาการ รวมถึงการให้ความร่วมมือพัฒนาเศรษฐกิจกับประเทศเพื่อนบ้าน การศึกษาและจัดทำข้อเสนอแนะนโยบายตลอดจนมาตรการต่าง ๆ ในการให้ความร่วมมือฯ ตลอดจนการประสานการใช้อำนาจหน้าที่หน่วยงานต่าง ๆ เพื่อบูรณาการความร่วมมือฯ
โครงสร้าง.
สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) ประกอบด้วยโครงสร้าง ดังนี้
ภารกิจหน้าที่.
สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) (สพพ.) เป็นหน่วยงานให้ความร่วมมือและการช่วยเหลือทางการเงินและทางวิชาการในการพัฒนาเศรษฐกิจและสังคมกับประเทศเพื่อนบ้าน 
โครงการสนับสนุน.
ตัวอย่างโครงการที่ได้รับการสนับสนุนจากสำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) ในประเทศเพื่อนบ้าน เช่น
การลงประชามติเอกราชสกอตแลนด์ พ.ศ. 2557

มีการลงประชามติว่าประเทศสกอตแลนด์ควรเป็นประเทศเอกราชหรือไม่ในวันที่ 18 กันยายน 2557 
หลังความตกลงระหว่างรัฐบาลสกอตแลนด์และสหราชอาณาจักร มีการเสนอร่างพระราชบัญญัติการลงประชามติเอกราชสกอตแลนด์ซึ่งกำหนดการจัดการลงประชามตินี้ในวันที่ 21 มีนาคม 2556 ผ่านรัฐสภาสกอตแลนด์เมื่อวันที่ 14 พฤศจิกายน 2556 และได้รับพระบรมราชานุญาตในวันที่ 17 ธันวาคม 2556
คำถามลงประชามติที่คณะกรรมการการเลือกตั้งแนะนำจะเป็น "สกอตแลนด์ควรเป็นประเทศเอกราชหรือไม่" ผู้ออกเสียงลงคะแนนตอบได้เพียงใช่หรือไม่ ผู้อยู่อาศัยทุกคนในสกอตแลนด์ที่มีอายุเกิน 16 ปีสามารถออกเสียงลงมติได้โดยมีข้อยกเว้นบางประการ รวมมีกว่า 4 ล้านคน ข้อเสนอเอกราชต้องการคะแนนเสียงข้างมากปรกติจึงจะผ่าน
เยสสกอตแลนด์ (Yes Scotland) เป็นกลุ่มรณรงค์หลักสนับสนุนเอกราช ขณะที่เบตเทอร์ทูเกเธอร์ (Better Together) เป็นกลุ่มรณรงค์หลักคัดค้านเอกราช ขณะที่กลุ่มรณรงค์ พรรคการเมือง ธุรกิจ หนังสือพิมพ์และปัจเจกบุคคลสำคัญอื่นอีกมากเกี่ยวข้องด้วยเช่นกัน ปัญหาสำคัญที่ถูกหยิบยกระหว่างการรณรงค์มีเงินตราซึ่งสกอตแลนด์หลังได้รับเอกราชจะใช้ รายจ่ายสาธารณะและน้ำมันทะเลเหนือ 
การนับคะแนนเริ่มหลังปิดการออกเสียงลงคะแนนเลือกตั้งเมื่อ 22:00 BST (21:00 UTC) ของวันที่ 18 กันยายน เช้าวันที่ 19 กันยายน 2557 เมื่อนับการลงมติทั้งหมดแล้ว 55.3% ลงมติคัดค้านเอกราช หลังจากนั้น อเล็กซ์ ซัลมอนด์ นายกรัฐมนตรีสกอตแลนด์ได้ประกาศลาออกจากตำแหน่งนายกรัฐมนตรีและหัวหน้าพรรคแห่งชาติสกอตเพื่อแสดงความรับชอบต่อผลประชามติ
จุดมองโกเลีย

จุดมองโกเลีย หรือ "ตูดหมึก" หรือ "เคนคราม"  เป็นปานแต่กำเนิดแบนไม่ร้าย มีขอบเป็นคลื่นและรูปทรงไม่แน่นอน เออร์วิน เบลซ์ (Erwin Bälz) เป็นผู้ค้นพบและตั้งชื่อตามชาวมองโกเลีย จุดดังกล่าวยังชุกอย่างยิ่งในชาวเอเชียเหนือ เอเชียตะวันออกและเอเชียตะวันออกเฉียงใต้อื่น ชาวเกาะกลุ่มเกาะมลายู ชนพื้นเมืองโอเชียเนีย (ชาวไมโครนีเซียและพอลินีเซียเป็นหลัก) ชาวอเมริกันอินเดียน ชาวแอฟริกาตะวันออก ชาวละตินอเมริกาและแคริบเบียนซึ่งมีการสืบเชื้อสายเชื้อชาติผสม และชาวตุรกี ปกติหายไปสามถึงห้าปีหลังเกิด และแทบไม่เหลือถึงวัยเริ่มเจริญพันธุ์ สีน้ำเงินพบมากที่สุด แต่อาจเป็นสีน้ำเงินเทา น้ำเงินดำหรือน้ำตาลเข้มก็ได้
ตุ๊กแกรักแป้งมาก

ตุ๊กแกรักแป้งมาก เป็นภาพยนตร์ไทยในปี พ.ศ. 2557 เขียนบทและกำกับโดย ยุทธเลิศ สิปปภาค นำแสดงโดย จิรายุ ละอองมณี, ชนม์ทิดา อัศวเหม, ณัฐพัชร์ นิมจิรวัฒน์ และ ชนิกานต์ ตังกบดี ภาพยนตร์ทำรายได้ 21.6 ล้านบาท
เรื่องย่อ.
เรื่องราวของหนุ่มสาวในยุคดิสโก้เฟื่องฟู เล่าผ่านความทรงจำวัยเยาว์ของเด็กชาย "ตุ๊กแก" ที่ถูกเลี้ยงและเติบโตที่เมืองโบราณริมฝั่งโขง อำเภอเชียงคาน จังหวัดเลย ตลอดชีวิตวัยเด็กของตุ๊กแกได้ใช้ชีวิตคลุกคลีอยู่หลังโรงหนัง ช่วยครูป๋อง วาดคัทเอ้าท์ให้โรงหนัง "เพชรเชียงคาน" จนตุ๊กแกได้สิทธิพิเศษจากลุงคนเฝ้าโรงหนัง นั่นก็คือการได้ดูหนังฟรีทุกเรื่องที่เข้ามาฉายในโรงหนังประจำอำเภอแห่งนี้ 
เมื่อโตขึ้น ตุ๊กแกเข้าไปเรียนศิลปะที่กรุงเทพฯ จนจบชั้น ปวช. ตุ๊กแกก็ตัดสินใจออกมาช่วยเพื่อนรุ่นพี่ในกองถ่าย เพราะความที่ตุ๊กแกอยู่กับหนังมาจนชอบหนังเป็นชีวิตจิตใจ และในเวลานั้นเองตุ๊กแกได้พบกับ "คุณแป้ง" คุณหนูลูกสาวนายอำเภอที่เคยเรียนอยู่ชั้นเดียวกับตุ๊กแกในอดีตเมื่อสิบกว่าปีที่แล้ว สำหรับตุ๊กแก เขาไม่เคยลืมเด็กหญิงแป้งที่จากเชียงคานไปโดยที่เขาไม่มีโอกาสได้ร่ำลาคนนี้ไปจากความทรงจำเลย แต่การได้พบกับแป้งในครั้งนี้กลับไม่เหมือนดังเช่นในอดีต แป้งเปลี่ยนไปทั้งใจและกายจนตุ๊กแกแทบจะจำเด็กหญิงที่แสนดีของเขาไม่ได้ แต่ด้วยความทรงจำอันดีในอดีต ตุ๊กแกตัดสินใจทิ้งทุกอย่างก่อนจะทุ่มสุดตัว เพื่อจะทำให้แป้งกลับมาเป็นแป้งคนเดิมที่เขาเคยรู้จัก แม้ว่าจะต้องเสี่ยงกับการที่เขาจะสูญเสียเธอไปตลอดชีวิตก็ตาม
โมโนมิวสิก

อีทูไนน์ มิวสิก ไอเดนติตี้  ค่ายเพลง ในเครือบริษัท โมโน เน็กซ์ จำกัด (มหาชน) ได้จัดงานเปิดตัวผู้บริหารและค่ายเพลงไปเมื่อวันก่อน เพื่อเตรียมสร้างศิลปินคุณภาพหลากหลายสไตล์ สู่วงการเพลงไทยและต่อยอดสู่ระดับเอเชีย พร้อมเปิดตัวศิลปินเบอร์แรกของค่าย “ANGIE” หรือ แองจี้-ฐิติชา สมบัติพิบูลย์ ลูกสาวสุดที่รักของคุณพ่อสายร็อกระดับตำนาน โป่ง หินเหล็กไฟ โดยมีพันธมิตรสำคัญ สถานีโทรทัศน์ช่อง MONO29 ที่พร้อมสนับสนุนศิลปินไทยให้เป็นที่รู้จักในวงกว้างต่อไป
ประวัติ.
โมโนมิวสิก.
"โมโนมิวสิก" ค่ายเพลง ในเครือบริษัท โมโน เอ็นเตอร์เทนเมนท์ จำกัด ก่อตั้งเมื่อปี 2551 โมโน มิวสิก กลุ่มธุรกิจผู้สร้างสรรค์ศิลปินและเพลงในเครือ โมโน กรุ๊ป ปัจจุบันผลิตศิลปินและดนตรีเพื่อเอาใจกลุ่มคนฟัง ทุกเพศทุกวัย ล่าสุดแตกไลน์ธุรกิจกลุ่มเพลงให้ชัดเจนยิ่งขึ้น จึงเปิดค่ายเพลงเป็น 3 แนว เพื่อสร้างแบรนด์ให้ชัดเจน และเจาะกลุ่มคนฟังทุกรูปแบบ อันได้แก่ ค่ายโมโน ฟูโก (Mono Fugo) ค่ายเฟลโล่ว์ มิวสิก (Fellow Music) และค่ายการันต์ เรคคอร์ด (Garan Records) เมื่อวันที่ 25 พฤษภาคม พ.ศ. 2563 เพจ “MONO MUSIC” ได้โพสต์เรื่องเศร้า เมื่อต้องประกาศหยุดการดำเนินธุรกิจและยุติบทบาทการทำงานทั้งหมด เนื่องจากสภาวะเศรษฐกิจของประเทศที่มีการชะลอตัวตามภาวะเศรษฐกิจโลกในปัจจุบันและรวมไปถึงพฤติกรรมของกลุ่มเป้าหมายที่เปลี่ยนแปลงไปจากเดิม อย่างไรก็ตาม ทางบริษัทฯ ได้ขอบขอบคุณแฟนเพลงที่ได้เคยให้การสนับสนุนผลงานต่างๆ รวมไปถึงศิลปินด้วยดีตลอดมา ทั้งนี้ยังสามารถให้การสนับสนุนและติดตามผลงานของศิลปินผ่านช่องทางต่างๆ เช่น Youtube และอีกมากมาย สำหรับ โมโน มิวสิก (MONO MUSIC) ค่ายเพลงในเครือบริษัท โมโน เอ็นเตอร์เทนเมนท์ จำกัด ก่อตั้งเมื่อปี 2551 โมโน มิวสิค กลุ่มธุรกิจผู้สร้างสรรค์ศิลปินและเพลงในเครือโมโน กรุ๊ป ปัจจุบันผลิตศิลปินและดนตรีเพื่อเอาใจกลุ่มคนฟังทุกเพศทุกวัย เคยเป็นต้นสังกัดของวงเกิร์ลกรุ๊ปอย่าง G20, Candy Mafia และวงบอยแบนด์อย่าง Evo Nine รวมถึงศิลปินกลุ่มอย่างวง ICEACE, CHEESE, C-CRAY, Xanephone, Plutonium, Gelato, SPF ที่ดูแลโดย Executive Producer ของค่ายอย่าง พีธ-พีระ (พีราวัชร์ อัศววชิรวิท) และก่อนจะยุติกิจการไม่นาน ทางค่ายก็เพิ่งปล่อยเพลงพิเศษ “พ.ร.ก.เพราะรักกัน” ที่ถ่ายทอดโดย 8 วีเจประจำ MONO 29 Music Station”
อีทูไนน์ มิวสิก ไอเดนติตี้.
E29 Music Identities (อีทูไนน์มิวสิคไอเดนติตี้) ก่อตั้งในปี2022 เมื่อนักธุรกิจแถวหน้าของเมืองไทย พิชญ์ โพธารามิก ประกาศรุกธุรกิจเพลงอย่างเต็มตัว ด้วยเทคโนโลยี Web3.0 และ NFT Music Streaming เพื่อเปิดประสบการณ์ดนตรีอย่างไร้ขีดจำกัด พร้อมการสนับสนุนจากพันธมิตรทั้งในและต่างประเทศ ด้วยการร่วมมือของผู้เชี่ยวชาญของวงการ Entertainment ทั้งในไทยและสากลพร้อมมุ่งผลักดันผลงานและศิลปินไทยไปสู่ระดับเอเชียและระดับสากล นำทีมโดย คุณแบงค์ ชินดนัยภูวกุล ผู้บริหารหน้าใหม่ไฟแรงที่คร่ำหวอดอยู่ในวงการบันเทิงไทยและเกาหลีใต้มานานกว่า 7 ปี จากการเป็นเบื้องหลังในการสร้างสรรค์ผลงานและที่ปรึกษาของค่ายเพลงมากมาย และด้วยการจับมือกับพาร์ทเนอร์คนสาคัญอย่าง MONO 29 สถานีโทรทัศน์อันดับต้นๆของไทยที่พรั่งพร้อมไปด้วยทรัพยากร, เทคโนโลยี, อุปกรณ์และพื้นที่สื่อฯด้วยจุดประสงค์ที่จะผลักดัน Music Industry ของไทยให้ไปได้ไกลในมาตรฐานระดับโลก
ทาให้ E29 Music Identities มีความพร้อมในการเป็น Music Entertainment อย่างครบวงจรไม่เพียงแต่สร้างสรรค์ศิลปินและผลงานเพลงแต่ยังมีความพร้อมในด้านอื่นๆด้วยเช่น TV Broadcast, Production, Concert & Festival, Event, Asset, Academy หรือกิจกรรมใดๆที่เกี่ยวกับ Music Industry